

**ΕΛΛΗΝΙΚΗ ΔΗΜΟΚΡΑΤΙΑ Σέρρες 05-11-2024**

**ΠΕΡΙΦΕΡΕΙΑΚΗ ΕΝΟΤΗΤΑ ΣΕΡΡΩΝ Αριθ. Πρωτ: 39201**

**ΔΗΜΟΣ ΣΕΡΡΩΝ**

**Δ/ΝΣΗ ΔΙΟΙΚ/ΚΩΝ ΥΠΗΡΕΣΙΩΝ**

**ΤΜΗΜΑ ΔΙΟΙΚΗΤΙΚΩΝ ΔΙΑΔΙΚΑΣΙΩΝ**

Πληρ: Δ. Γαλάνη

Τηλ: 23213 50167 (εσωτ.167)

**ΘΕΜΑ: «Ορισμός Εντεταλμένων Δημοτικών Συμβούλων από 05-11-2024 έως 31-12-2025»**

**ΑΠΟΦΑΣΗ 1200/2024**

**Η ΔΗΜΑΡΧΟΣ ΣΕΡΡΩΝ**

Έχοντας υπόψη:

1. Τις αρμοδιότητες των Δήμων από τον Ν.3463/2006 (Δ.Κ.Κ) ιδίως του άρθρου 75, και τις πρόσθετες αρμοδιότητες από τον Ν.3852/2010 ιδίως του άρθρου 94.
2. Τον νέο Οργανισμό Εσωτερικής Υπηρεσίας του Δήμου Σερρών (ΦΕΚ.2106/21-9- 2011) όπως τροποποιήθηκε και ισχύει σήμερα.
3. Τις διατάξεις του άρθρου 88 του Ν.3463/2006 (ΚΔΚ).
4. Τις ανάγκες άσκησης των αρμοδιοτήτων του Κώδικα Δήμων και Κοινοτήτων, όπως και αυτών του Ν.3852/2010 «ΚΑΛΛΙΚΡΑΤΗΣ» και του Ν.4555/2018 «Κλεισθένης Ι» και για όσες μεταβιβάζονται στους Δήμους, για την εύρυθμη λειτουργία των υπηρεσιών του Δήμου.
5. Τις διατάξεις του άρθρου 58 παρ. 1 του Ν.3852/2010 όπως τροποποιήθηκαν με τις διατάξεις της παρ. 3 του άρθρου 44 του Ν.3979/2011.
6. Τις διατάξεις του άρθρου 9 του Ν.2690/1999(ΦΕΚ 45/99 τεύχος Α΄) Κύρωση του Κώδικα Διοικητικής Διαδικασίας και άλλες διατάξεις, περί μεταβίβαση αρμοδιότητας των διοικητικών οργάνων- Εξουσιοδότηση των διοικητικών οργάνων προς υπογραφή.
7. Τις υπ΄ αριθμ. **27/03-11-2023 & 36/28-11-2023** Αποφάσεις του Πολυμελούς Πρωτοδικείου Σερρών περί Ανακήρυξης Δημάρχου Δήμου Σερρών.
8. Το υπ. αριθ. **44072/27-12-2023** πρακτικό ορκωμοσίας της νέας δημοτικής αρχής Δήμου Σερρών θητείας από 1-1-2024 έως την 31-12-2028.
9. Τους τομείς των δράσεων του Δήμου και τις διαρκώς αυξανόμενες ανάγκες στις οποίες πρέπει ο Δήμος να ανταποκριθεί

**ΑΠΟΦΑΣΙΖΕΙ**

1. Ορίζει τους παρακάτω Δημοτικούς Συμβούλους ως Εντεταλμένους Δημοτικούς Συμβούλους του Δήμου Σερρών με θητεία **από** **05-11-2024 μέχρι 31-12-2025** εντός της τρέχουσας δημοτικής περιόδου και τους μεταβιβάζει αρμοδιότητες ως εξής:

**1.** Ορίζει ως Εντεταλμένο Σύμβουλο **«Διασύνδεσης με το Ιδιωτικό Τομέα»** τον δημοτικό Σύμβουλο κ. **Κων/νο Μπέγο** και του αναθέτει αρμοδιότητες για την εποπτεία των δράσεων που αφορούν στην Ανάπτυξη της Επιχειρηματικότητας στον Δήμο μας, την συνεργασία με τον Εμπορικό Σύλλογο και κάθε άλλο Επιχειρηματικό Φορέα, με ευθύνη την εποπτεία και τον συντονισμό των επαφών του Δήμου για την διασύνδεση με τον ιδιωτικό τομέα.

Εξουσιοδοτούμε τον ως άνω Σύμβουλο να υπογράφει «με εντολή Δημάρχου» έγγραφα αλληλογραφίας του Δήμου σε κάθε φύσεως δημόσιους ή ιδιωτικούς φορείς που είναι αναγκαία για την εκτέλεση του έργου εποπτείας που του ανατέθηκε.

**2**.Ορίζει ως Εντεταλμένο Σύμβουλο **«Συνεργασίας και Διασύνδεσης με την Τριτοβάθμια Εκπαίδευση»** τον Δημοτικό Σύμβουλο και Αντιδήμαρχο Διοικητικού Σχεδιασμού Αναδιάρθρωσης και Ψηφιακής Διακυβέρνησης κ. **Νικόλαο Κουφοτόλη** και του αναθέτει να οργανώνει να συντονίζει και να προωθεί δράσεις που αφορούν την καλλιέργεια, την ανάπτυξη, την ενδυνάμωση και την συνεργασία με τους φορείς της Τριτοβάθμιας Εκπαίδευσης, τα Κέντρα Έρευνας και Τεχνολογικής Ανάπτυξης και αποβλέπουν στο κοινό όφελος.

Ο εντεταλμένος Δημοτικός Σύμβουλος παρακολουθεί και ενημερώνεται για ζητήματα σχετικά με καθήκοντα του σε τοπικό και υπερτοπικό επίπεδο, συντονίζει συναντήσεις, προτείνει – εισηγείται σχετικές δράσεις. Ο εντεταλμένος Δημοτικός Σύμβουλος ασκεί τα ανωτέρω για δράσεις που αφορούν την Τριτοβάθμια Εκπαίδευση, σε συνεννόηση πάντοτε με την Δήμαρχο.

Εξουσιοδοτούμε τον ως άνω Σύμβουλο να υπογράφει «με εντολή Δημάρχου» έγγραφα αλληλογραφίας του Δήμου σε κάθε φύσεως δημόσιους ή ιδιωτικούς φορείς που είναι αναγκαία για την εκτέλεση του έργου εποπτείας που του ανατέθηκε.

 **3.** Ορίζει ως εντεταλμένη Σύμβουλο «**Εθελοντισμού»** τη Δημοτική Σύμβουλο κα **Χρυσάνθη Παλάζη-Τσοχατζίδη** με δικαίωμα υπογραφής, και της αναθέτει αρμοδιότητες για την οργάνωση δράσεων που αφορούν σε θέματα συντονισμού των δράσεων εθελοντισμού και κοινωνικής συμμετοχής των πολιτών.

 Η εντεταλμένη Δημοτική Σύμβουλος παρακολουθεί και ενημερώνεται για ζητήματα σχετικά με τα καθήκοντά της σε τοπικό επίπεδο, συντονίζει συναντήσεις με τους τοπικούς φορείς, προτείνει εισηγείται σχετικές δράσεις, συνδράμει στη σύνταξη κανονισμών λειτουργίας και εποπτεύει την τήρηση των κανονιστικών διατάξεων που άπτονται των καθηκόντων του.

Εξουσιοδοτούμε την ως άνω Σύμβουλο να υπογράφει «με εντολή Δημάρχου» έγγραφα αλληλογραφίας του Δήμου με κάθε φύσεως δημόσιους ή ιδιωτικούς φορείς που είναι αναγκαία για την εκτέλεση του έργου εποπτείας που της ανατέθηκε.

**4**.Ορίζει ως Εντεταλμένη Σύμβουλο **«Προγραμματισμού, Περιβάλλοντος, Ανανεώσιμων Πηγών Ενέργειας, Αναπτυξιακής Πολιτικής και Αθλητικών Εγκαταστάσεων»** τη Δημοτική Σύμβουλο κα **Δέσποινα Χατζηγαβριήλ**, µε δικαίωμα υπογραφής, επί των καθ΄ ύλην αρμοδιοτήτων που απορρέουν από τον Οργανισμό Εσωτερικής Υπηρεσίας (Ο.Ε.Υ) του Δήμου Σερρών και έχουν σχέση µε το Αυτοτελές Τμήμα Προγραμματισμού Ανάπτυξης, Ποιότητας και Αποδοτικότητας.

Της αναθέτει:

* την οργάνωση το συντονισμό και την ευθύνη των θεμάτων προγραμματισμού και επιχειρησιακού σχεδιασμού του Δήμου και ειδικότερα του Αυτοτελούς Τμήματος Προγραμματισμού.
* Να παρακολουθεί και να συντονίζει τη διενέργεια των διαδικασιών ένταξης έργων και δράσεων του Δήμου σε αναπτυξιακά και άλλα προγράμματα, να παρακολουθεί την υλοποίησής τους. Να συνεργάζεται με τα όργανα διοίκησης και τις υπηρεσίες του Δήμου και την ομάδα έργου που είναι δυνατόν να συγκροτείται για τη σύνταξη του 5ετούς Επιχειρησιακού Προγράμματος του Δήμου, κατά τη διαδικασία κατάρτισης, παρακολούθησης και αξιολόγησης του επιχειρησιακού προγράμματος και των Ετησίων Προγραμμάτων Δράσης, στα οποία εξειδικεύεται το επιχειρησιακό πρόγραμμα.
* Να μεριμνά για τον σχεδιασμό, τον προγραμματισμό και τις εισηγήσεις για την εφαρμογή πολιτικών, προγραμμάτων, δράσεων και μέτρων για την προστασία και αναβάθμιση του περιβάλλοντος στην περιοχή του Δήμου,να παρακολουθεί την εφαρμογή των ρυθμίσεων που αφορούν στις προστατευόμενες περιοχές στη γεωγραφική περιφέρεια του Δήμου, σε συνεργασία με τις άλλες αρμόδιες υπηρεσίες καινα μεριμνά για την προώθηση της εξοικονόμησης ενέργειας στις κινητές και ακίνητες εγκαταστάσεις του Δήμου (κτίρια, αυτοκίνητα κλπ.) και την προώθηση των ανανεώσιμων μορφών ενέργειας.
* Να εποπτεύει την άσκηση των αρμοδιοτήτων του Τμήματος Περιβάλλοντος της Διεύθυνσης Τεχνικών Υπηρεσιών και να παρακολουθεί την εφαρμογή ρυθμίσεων θεμάτων.
* Της αναθέτει επιπλέον την εποπτεία της καλής λειτουργίας της επάρκειας και της καταλληλόλητας των αθλητικών υποδομών και εγκαταστάσεων, καθώς και την προστασία και συντήρησή τους σε συνεργασία με τις αρμόδιες Τεχνικές Υπηρεσίες, με τη δυνατότητα να συνυπογράφει με τον αρμόδιο Αντιδήμαρχο όλες τις σχετικές αποφάσεις ή άλλα έγγραφα, που εκδίδονται κατ’ ενάσκηση των παραπάνω αρμοδιοτήτων.

Εξουσιοδοτούμε την ως άνω Σύμβουλο να υπογράφει «με εντολή Δημάρχου» έγγραφα αλληλογραφίας του Δήμου με κάθε φύσεως δημόσιους ή ιδιωτικούς φορείς που είναι αναγκαία για την εκτέλεση του έργου εποπτείας που της ανατέθηκε.

**5.** Ορίζει ως εντεταλμένη Σύμβουλο «**Τουρισμού και Εξωστρέφειας»** τη Δημοτική Σύμβουλο κα **Λεμονιά Κεσούλη** και της μεταβιβάζει τις καθ’ ύλην αρμοδιότητες των αντικειμένων της για ολόκληρο το Δήμο Σερρών, όπως ορίζονται στον Ο.Ε.Υ. του Δήμου Σερρών και στις ισχύουσες διατάξεις νόμων, διαταγμάτων και Υπουργικών αποφάσεων. Επίσης της μεταβιβάζει την αρμοδιότητα της οργάνωσης και συντονισμού εκπαιδευτικών και πολιτιστικών δράσεων με τα Μουσεία του Δήμου.

Εξουσιοδοτούμε την ως άνω Σύμβουλο να υπογράφει «με εντολή Δημάρχου» έγγραφα αλληλογραφίας του Δήμου με κάθε φύσεως δημόσιους ή ιδιωτικούς φορείς που είναι αναγκαία για την εκτέλεση του έργου εποπτείας που της ανατέθηκε.

**6.** Ορίζει ως εντεταλμένη Σύμβουλο **«Ισότητας»** τη Δημοτική Σύμβουλοκα **Σοφία Ιχτιάρη** και της μεταβιβάζει τις καθ’ ύλην αρμοδιότητες των αντικειμένων της για ολόκληρο το Δήμο Σερρών, όπως ορίζονται στον Ο.Ε.Υ. του Δήμου Σερρών και στις ισχύουσες διατάξεις νόμων, διαταγμάτων και Υπουργικών αποφάσεων.

Εξουσιοδοτούμε την ως άνω Σύμβουλο να υπογράφει «με εντολή Δημάρχου» έγγραφα αλληλογραφίας του Δήμου με κάθε φύσεως δημόσιους ή ιδιωτικούς φορείς που είναι αναγκαία για την εκτέλεση του έργου εποπτείας που της ανατέθηκε.

Η θητεία των εντεταλμένων Δημοτικών Συμβούλων ορίζεται από **05-11-2024** μέχρι **31-12-2025**.

Η παρούσα απόφαση ισχύει μέχρι την μερική ή ολική τροποποίησή της ή ανάκλησή της, χωρίς να δικαιούνται αποζημίωση από την άσκηση των αρμοδιοτήτων αυτών.

Η παρούσα να αναρτηθεί στην ιστοσελίδα του Δήμου Σερρών.

Κάθε προηγούμενη απόφαση παύει να ισχύει.

**Η ΔΗΜΑΡΧΟΣ ΣΕΡΡΩΝ**

**ΒΑΡΒΑΡΑ ΜΗΤΛΙΑΓΚΑ**

**Κοινοποίηση:**

1. Αποκεντρωμένη Διοίκηση Μακεδονίας Θράκης
2. Οριζόμενους Εντεταλμένους Δημοτικούς Συμβούλους

**Εσωτερική διανοµή:**

1. Όλες τις Υπηρεσίες του Δήμου